b'\n_START_ARTICLE_\nTigon\n_START_PARAGRAPH_\nEn tigon er en hybrid mellom en tigerhann (Panthera tigris) og en l\xc3\xb8vehunn (Panthera leo), og blir vitenskapelig betegnet som Panthera leo \xc3\x97 Panthera tigris. Den er s\xc3\xa5ledes verken en art eller en underart._NEWLINE_Tigonen ligner av utseende p\xc3\xa5 ligeren. Den framviser karaktertrekk fra begge foreldrene: de kan ha b\xc3\xa5de flekker fra moren (l\xc3\xb8ver b\xc3\xa6rer gener for flekker \xe2\x80\x93 l\xc3\xb8veunger er flekket) og striper fra faren. Enhver manke som en tigon av hannkj\xc3\xb8nn har, vil v\xc3\xa6re kortere og mindre merkbar enn manken til en l\xc3\xb8ve og framtrer mer som en krave tilsvarende en tiger av hannkj\xc3\xb8nn._NEWLINE_Tigoner har ikke samme st\xc3\xb8rrelse som deres foreldrearter, ettersom de arver veksthemmende gener fra l\xc3\xb8vinnen, men de er ikke miniatyrer. Vekten kan komme opp i rundt 180 kg.'